b"\n_START_ARTICLE_\nMarko Dmitrovi\xc4\x87\n_START_SECTION_\nTraject\xc3\xb2ria\n_START_PARAGRAPH_\nDmitrovi\xc4\x87 es va formar a l'Estrella Roja de Belgrad, on va arribar al primer equip. Tot i aix\xc3\xb2, no va poder debutar en partit oficial amb el conjunt serbi. Despr\xc3\xa9s de dues temporades sense oportunitats va decidir canviar d'aires. Entre els anys 2011 i 2013 va sobresortir en les categories inferiors de la selecci\xc3\xb3 nacional. Va ser internacional sub-19 i despr\xc3\xa9s sub-21. Abans de sortir de l'Estrella Roja va ser titular amb la selecci\xc3\xb3 participant de la fase classificat\xc3\xb2ria de l'Eurocopa 2013 jugant 18 partits i encaixant 20 gols._NEWLINE_El 2013 va fitxar per l'\xc3\x9ajpest hongar\xc3\xa8s per\xc3\xb2 tampoc va tenir continu\xc3\xaftat. Nom\xc3\xa9s va poder jugar 13 partits en total (12 de lliga i 1 de copa), encaixant 19 gols. Tot i no jugar, el seu equip va ser campi\xc3\xb3 de copa. Una temporada despr\xc3\xa9s va tornar a fer les maletes direcci\xc3\xb3 Anglaterra per jugar amb el Charlton Athletic. A Anglaterra les coses no van anar millor i va estar una altra temporada pr\xc3\xa0cticament en blanc jugant 5 partits i encaixant 8 gols._NEWLINE_El 2015 arribava cedit a l'Alcorc\xc3\xb3n de la Segona Divisi\xc3\xb3 espanyola. Una temporada despr\xc3\xa9s, l'Alcorc\xc3\xb3n decideix fitxar al jugador al quedar lliure del club angl\xc3\xa8s. Les dues temporades amb l'equip madrileny van ser un punt d'inflexi\xc3\xb3. Va poder disfrutar de la titularitat a la porteria jugant 80 partits abans de fitxar l'any seg\xc3\xbcent per la SD Eibar per 600.000\xe2\x82\xac._NEWLINE_Amb l'Eibar debuta a la Primera Divisi\xc3\xb3 el dia 21 d'agost amb una vict\xc3\xb2ria contra el M\xc3\xa1laga. Es guanya la titularitat i la seva primera temporada al club acaba juga 37 partits i essent escollit el millor jugador del club."